News Update: 'เรย์ ดาลิโอ' สวน 'จอร์จ โซรอส' ไม่ควรละเลยโอกาสลงทุนในจีน ย้ำเห็นด้วยปฏิรูประบบทุนนิยม - FINNOMENA
ล่าสุด Ray Dalio มหาเศรษฐีผู้ก่อตั้ง Bridgewater Associates เฮดจ์ฟันด์ที่ใหญ่ที่สุดในโลก ออกมาแสดงความคิดเห็นว่า ไม่ควรละเลยการลงทุนในจีนและสิงคโปร์ และได้พูดถึงการลงทุนส่วนตัว รวมถึงความมุ่งมั่นในการทำมูลนิธิการกุศลของครอบครัว
8 ก.ย. 2564

หนึ่งวัน หลังจากมีข่าวพ่อมดการเงินจอร์จ โซรอส ออกมาเตือนความเสี่ยงในการลงทุนที่จีนว่าเป็น “โศกนาฎกรรม”
ล่าสุด Ray Dalio มหาเศรษฐีผู้ก่อตั้ง Bridgewater Associates เฮดจ์ฟันด์ที่ใหญ่ที่สุดในโลก ออกมาแสดงความคิดเห็นว่า ไม่ควรละเลยการลงทุนในจีนและสิงคโปร์ และได้พูดถึงการลงทุนส่วนตัว รวมถึงความมุ่งมั่นในการทำมูลนิธิการกุศลของครอบครัว
ในงาน Bloomberg Radar Ray Dalio เล่าถึงอดีตที่ผ่านมา ตั้งแต่การเยี่ยมชมและทำงานในภูมิภาคเอเชีย การเยือนจีนครั้งแรกในปี 1984 ไปจนถึงการขยายธุรกิจครอบครัวสู่สิงคโปร์เมื่อปี 2020
ความคิดเห็นของ Ray Dalio เกิดขึ้นท่ามกลางการถกเถียงกันในหมู่นักลงทุน เกี่ยวกับโอกาสระยะยาวของการลงทุนในจีน ภายใต้แรงกดดันจากการคุมเข้มของทางการจีน
ในขณะที่ นักลงทุนบางส่วนอย่าง จอร์จ โซรอส เตือนให้ระวังสัญญาณที่เลวร้ายกว่าเดิม แต่นักลงทุนบางส่วน เช่น Larry Fink จาก BlackRock Inc มองว่าเป็นโอกาสและกำลังเพิ่มการลงทุนในจีน
Ray Dalio กล่าวว่า จีนและสิงคโปร์เป็นส่วนหนึ่งของโลกที่ไม่อาจละเลยได้ การละเลยไม่ได้เสียแค่โอกาส แต่ยังสูญเสียความตื่นเต้นอีกด้วย โดยเป้าหมายของ Ray Dalio คือการอยู่ในจีนและสิงคโปร์ทั้งในด้านเศรษฐกิจและการลงทุน
เมื่อถูกถามถึงความพยายามของทางการจีนในการลดช่องว่างของความมั่งคั่ง Ray Dalio ย้ำว่าเขาสนับสนุนการปฏิรูประบบทุนนิยม และคาดว่าจะได้เห็นการกระจายความมั่งคั่งในจีนมากขึ้น
อ้างอิง: https://www.bloomberg.com/news/articles/2021-09-08/dalio-says-china-singapore-opportunities-can-t-be-neglected?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Ray Dalio
จีน
ตลาดหุ้นจีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA